Prahara

Prahara (ꦥꦿꦲꦫ) utawa riwut (ꦫꦶꦮꦸꦠ꧀) ya iku kaanan apa baé sing kaganggu ing kupengan alam utawa atmosfèr sawijining badan astronomi. Prahara bisa ditandhani déning ganggon sing pinunjul ing kaanan normal kaya ta angin banter, tornadho, udan ès, gludhug lan bledhèg (prahara bledhèg), tragalan deres (prahara salju, prahara udan), udan jendhel deres (prahara ès), angin banter (siklon tropis, prahara angin), angin sing ngangkud sawènèh dat liwat atmosfèr kaya ta ing prahara wedhi, ing antarané bentuk-bentuk swaca nemen liyané.

Prahara nduwéni uthut mbebayani nyawa lan bandha liwat lèmbak prahara, udan deres, utawa salju sing marakaké banjir utawa dalan ora bisa diliwati, bledhèg, kobongan alas, lan èngèsan angin njejeg lan ndhatar. Sistem kanthi cur-curan udan lan suwé sing pinunjul mbantu nyuda kumerak ing papan-papan sing diliwati. Udan salju deres bisa ngenani kagiyatan rékréasi mirungga lumangsung sing ora mungkin ditindakaké sadurungé, kaya ta dolanan ski lan mobil salju.

Tembung prahara asalé saka basa Sangsekerta prahāra sing tegesé "nyerang, nggebug", déné tembung riwut asalé saka basa Jawa Kuna riwut sing tegesé "ububan angin, aliwawar, prahara, peteng".

Prahara kawujud nalika pusat petekan cendhèk akembang kanthi sistem petekan dhuwur ing saubengé. Gabungan gaya sing lumawanan iki bisa ngasilaké angin lan njalari pambentukan méga prahara kaya ta kumulonimbus. Tlatah apetekan cendhèk sing cilik lan saenggon bisa kabentuk saka hawa panas sing munggah saka lemah sing panas saèngga njalari ganggon sing luwih cilik kaya ta useran lebu lan lésus.

 Gladri 

 Deleng uga 
 Prahara antisiklonik
 Prahara baita
 Hurikan Atlantik
 Siklon
 Prahara wedhi
 Swaca kaladuk, dhaptar prahara masajarah lan swaca kaladuk liyané
 Prahara géomagnétik
 Prahara bentèr
 Nor'easter
 Prahara sampurna
 Prahara kenyut
 Prahara uyah
 Prahara sigar
 Prahara gedhén
 Tornadho
 Siklon tropis
 Hiperkan

 Rujukan 

 Pranala njaba 






Kategori:Bebaya swaca
Kategori:Wancana alam